钦定古今图书集成/理学汇编/学行典/第206卷 > 杨天德
## 钦定古今图书集成/理学汇编/学行典/第206卷 > 杨天德

按《黟县志》：“杨天德，字乾行，八都人。初习举子业，食贫
力学。父外客谓弟之伸曰：‘人子不能朝夕承懽，虽富
贵何为。吾服贾以养父，汝读书以养母，各供乃职。父
殁后，一钱尺帛必与弟共，乡党称为纯孝’。”有子廷选，
以孝继孝，数十年犹一日。厥弟早世，抚嫁侄女一如
己出，事叔父爱敬如父。